PMIndiaData/PMIndiaSum huggingface dataset:
પ્રધાનમંત્રીએ હેલિકોપ્ટર દુર્ઘટનામાં જનરલ બિપિન રાવત, તેમના પત્ની અને સશસ્ત્ર દળોના અન્ય કર્મચારીઓના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ તમિલનાડુમાં હેલિકોપ્ટર દુર્ઘટનામાં જનરલ બિપિન રાવત, તેમના પત્ની અને સશસ્ત્ર દળોના અન્ય જવાનોના નિધન પર ઊંડો શોક વ્યક્ત કર્યો છે. શ્રેણીબદ્ધ ટ્વીટ્સમાં, પ્રધાનમંત્રીએ કહ્યું; "તમિલનાડુમાં હેલિકોપ્ટર દુર્ઘટનાથી હું ખૂબ જ દુઃખી છું જેમાં આપણે જનરલ બિપિન રાવત, તેમના પત્ની અને સશસ્ત્ર દળોના અન્ય કર્મચારીઓને ગુમાવ્યા છે. તેઓએ અત્યંત ખંતથી ભારતની સેવા કરી. મારા વિચારો શોકગ્રસ્ત પરિવારો સાથે છે. જનરલ બિપિન રાવત એક ઉત્કૃષ્ટ સૈનિક હતા. એક સાચા દેશભક્ત, તેમણે આપણા સશસ્ત્ર દળો અને સુરક્ષા ઉપકરણના આધુનિકીકરણમાં ઘણું યોગદાન આપ્યું છે. વ્યૂહાત્મક બાબતો પર તેમની આંતરદૃષ્ટિ અને દ્રષ્ટિકોણ અસાધારણ હતા. તેમના નિધનથી મને ઘણું દુઃખ થયું છે. ઓમ શાંતિ. ભારતના પ્રથમ " …
કેન્દ્રીય મંત્રિમંડળે 106 વધારાના અંતર્દેશીય જળમાર્ગોને રાષ્ટ્રીય જળમાર્ગ ઘોષિત કરવા માટે કેન્દ્રીય વિધેયકને અનુમતિ આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળે “રાષ્ટ્રીય જળમાર્ગ વિધેયક-2015”માં સત્તાવાર સંશોધન કરવાને મંજૂરી આપી દીધી છે. આ સંશોધન પરિવહન, પર્યટન અને સંસ્કૃતિ પર સંસદીય સ્થાયી સમિતિની ભલામણો અને રાજ્ય સરકારોની સમીક્ષા પર આધારિત છે. આના અંતર્ગત 106 વધારાના અંતર્દેશીય જળમાર્ગોને રાષ્ટ્રીય જળમાર્ગ ઘોષિત કરવા માટે કેન્દ્રીય વિધેયક લાવવામાં આવશે. વર્તમાનમાં પાંચ રાષ્ટ્રીય જળમાર્ગોમાં 106 વધારાના અંતર્દેશિય જળમાર્ગોને સમ્મિલિત કરાયા બાદ આની સંખ્યા વધીને 111 થઈ જશે. રાષ્ટ્રીય જળમાર્ગ વિધેયક-2015ની મૂળ યાદીમાં નીચે મુજબના સંશોધનોનો સમાવેશ કરાયો છે. – કેરળમાં 10 જળમાર્ગોને હટાવવા, 17 જળમાર્ગોને વર્તમાન જળમાર્ગોની સાથે ભેળળવવા અને 18 જળમાર્ગો (કર્ણાટકમાં 5, મેઘાલયમાં 5, મહારાષ્ટ્રમાં 3, કેરળમાં 3 અને તમિલનાડુ અને રાજસ્થાનમાં 1-1- જળમાર્ગ)ને જોડયા છે, જેનાથી 106 જળમાર્ગોને રાષ્ટ્રીય જળમાર્ગના રૂપમાં ઘોષિત કરવાનું અંતિમ રૂપ આપાયું છે. આ વર્તમાનના 5 જળમાર્ગો ઉપરાંતના હશે. રાષ્ટ્રીય જળમાર્ગ વિધેયક-2015માં આ સત્તાવાર સંશોધનો કરવા માટે સંસદના વર્તમાન સત્રમાં લોકસભામાં વિધેયક રજૂ કરવામાં આવ્યું છે. 106 જળમાર્ગોને રાષ્ટ્રીય જળમાર્ગના રૂપમાં ઘોષિત કરવાથી હાલ પૂરતો તાત્કાલિક કોઈ નાણાકીય ભાર નહીં પડે. છતાં પણ પ્રત્યેક જળમાર્ગ માટે ભારતીય અંતર્દેશીય જળમાર્ગ પ્રાધિકરણ દ્વારા તકનીકી – આર્થિક અધ્યયન કરાયા પછી પ્રત્યેક જળમાર્ગ માટે સક્ષમ પ્રાધિકરણથી આના માટે નાણાકીય અનુમતિ લેવામાં આવશે. ભારતીય અંતર્દેશીય જળમાર્ગ પ્રાધિકરણ (આઈડબલ્યૂએઆઈ) નાણાકીય સંશોધનોને એકત્ર કરી રાષ્ટ્રીય જળમાર્ગોના વિભિન્ન ખંડોને શિપિંગ અને નૌવહન માટે વિકસિત કરશે. આ રાષ્ટ્રીય જળમાર્ગોને ઘોષણાથી આઈડબલ્યૂએઆઈને આ ખંડો માટે શિપિંગ અને નૌવહન માટે પ્રયોગ કરવામાં સહાયતા મળશે. આ સંબંધમાં જળના પ્રયોગ, નદીના કિનારાઓ અને સંબંધિત ભૂમિના અધિકાર રાજ્ય સરકારોની પાસે જ રહેશે. આ ઉપરાંત રાજ્યોને ઓછી દુર્ઘટનાઓ, સડકો પર ઓછી ભીડભાડ, યાત્રિકોના વહન માટેનું સારું માધ્યમ, માલ ભાડાની આવન – જાવનમા ઓછો ખર્ચ અને આસપાસના વિસ્તારોના વિકાસ જેવા લાભો પ્રાપ્ત થશે. રાષ્ટ્રીય જળમાર્ગોની ત્વરિત ઘોષણા અને ત્યારબાદ તેના વિકાસ આ જળમાર્ગોના કિનારે ઔદ્યોગિક વિકાસ અને પર્યટન ક્ષેત્રની સંભાવના વધારશે. આ ઉપરાંત વધારાના દેશભરમાં સસ્તા અને પર્યાવરણના અનુકૂળ પરિવહન માધ્યમનો વિકાસ કરશે પૃષ્ઠભૂમિ અંતર્દેશીય જળ પરિવહન ઈંધણ ગુણવત્તાના બિંદુથી પરિવહનનું સૌથી સસ્તું માધ્યમ માનવામાં આવે છે. એક હોર્સપાવરથી જ્યાં સડક ક્ષેત્રમાં માત્ર 150 કિલો અને રેલમાર્ગથી 500 કિલો ભાર વહન કરી શકાય છે ત્યાં જળ ક્ષેત્રમાં ચાર હજાર કિલો ભાર વહન કરી શકાય છે. વિશ્વ બેંક દ્વારા કરાયેલા એક અધ્યયન અનુસાર જ્યાં જળમાર્ગમાં એક લીટર ઈંધણ દ્વારા 105 ટન-કિલો મીટર લઈ જઈ શકાય છે. ત્યાં જ રેલ દ્વારા 85 ટન – કિલો મીટર અને સડક માર્ગ દ્વારા માત્ર 24 ટન કિલો મીટર માલ વહન કરી શકાય છે. અધ્યયનોથી માલૂમ પડ્યું છે કે જળમાર્ગો દ્વારા માલ વહન દરમિયાન જહાજોથી પ્રતિ ટન – કિલોમીટર 32 થી 36 ગ્રામ કાર્બન ડાયોક્સાઈડનું ઉત્સર્જન થાય છે, ત્યાં જ સડક પરિવહન (ભારે વાહન)માં આની માત્રા વધીને 51 થી 91 ગ્રામ કાર્બન ડાયોક્સાઈડ પ્રતિ ટન – કિલો મીટર થઈ જાય છે.
મંત્રીમંડળે જામનગરમાં ગુજરાત આયુર્વેદ યુનિવર્સિટી કેમ્પસ ખાતે આયુર્વેદ સંસ્થાના ક્લસ્ટરને રાષ્ટ્રીય મહત્તાની સંસ્થાનો દરજ્જો આપવા માટે મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે જામનગર ખાતે આવેલા ગુજરાત આયુર્વેદ યુનિવર્સિટી કેમ્પસમાં આયુર્વેદને ઇન્સ્ટિટ્યુટ્સનું એકત્રીકરણ કરીને જામનગર ખાતે ઇન્સ્ટિટ્યુટ ઓફ ટિચિંગ એન્ડ રિસર્ચ ઇન આયુર્વેદને રાષ્ટ્રીય મહત્તાની સંસ્થા તરીકેનો દરજ્જો આપવાની મંજૂરી આપી છે. આમાં, (a) ઇન્સ્ટિટ્યુટ ફોર પોસ્ટ ગ્રેજ્યુએટ ટિચિંગ એન્ડ રિસર્ચ ઇન આયુર્વેદ (b) શ્રી ગુલાબકુંવરબા આયુર્વેદ મહાવિદ્યાલય અને (c) ફાર્મસી એકમ સહિત ઇન્સ્ટિટ્યુટ ઓફ આયુર્વેદ ફાર્માસ્યુટિકલ સાયન્સિસનું એકત્રીકરણ કરવામાં આવ્યું છે તેમજ મહર્ષિ પતંજલી ઇન્સ્ટિટ્યુટ ફોર યોગ એન્ડ નેચરોપથી એજ્યુકેશન એન્ડ રિસર્ચનું ઇન્સ્ટિટ્યુટ ઓફ ટિચિંગ એન્ડ રિસર્ચ ઇન આયુર્વેદનું સ્વાસ્થ્યવૃત્ત વિભાગમાં એકત્રીકરણ કરવામાં આવ્યું છે. જામનગરના ઇન્સ્ટિટ્યુટ ઓફ ટિચિંગ એન્ડ રિસર્ચને રાષ્ટ્રીય મહત્તાની સંસ્થા જાહેર કરવા અંગેનું વિધેયક સંસદના આગામી સત્રમાં રજૂ કરવામાં આવશે. ભારતના જાહેર આરોગ્ય પડકારોને દૂર કરવામાં આયુષ પ્રણાલીઓની ઝડપથી વિકસતી ભૂમિકાને ધ્યાનમાં લેતા, રાષ્ટ્રીય મહત્તાનો દરજ્જો આપવાથી જાહેર આરોગ્યમાં આયુર્વેદની ભૂમિકા અને મહત્વમાં વધારો થશે. આયુર્વેદના મજબૂતીકરણથી આરોગ્ય પરના સરકારી ખર્ચમાં ઘટાડો થશે, કારણ કે આયુર્વેદ તેના નિવારક અને ઉપચારક અભિગમોના કારણે ઓછી ખર્ચાળ પદ્ધતિ છે. સમગ્ર વિશ્વમાં આયુર્વેદના જ્ઞાન અને સેવાઓમાં લોકોની રુચિ અને માંગ વધી રહ્યાં છે. ભારત આયુર્વેદનો જનક દેશ છે અને આયુર્વેદમાં આંતરરાષ્ટ્રીય કક્ષાના શિક્ષણ અને તાલીમ પ્રદાન કરતી પોતાના વર્ગમાં શ્રેષ્ઠ સંસ્થાઓ માટે આખી દુનિયા ભારત પર મીટ માંડીને બેઠી છે. પ્રસ્તાવિત સંસ્થાને રાષ્ટ્રીય મહત્તાનો દરજ્જો આપવાથી, તેને આયુર્વેદ શિક્ષણના ધોરણો સુધારવા, રાષ્ટ્રીય અને આંતરરાષ્ટ્રીય માંગ મુજબ આયુર્વેદના વિવિધ અભ્યાસક્રમોની રૂપરેખા તૈયાર કરવી, અદ્યતન મૂલ્યાંકન પદ્ધતિ અપનાવવી વગેરેમાં સ્વાયતતા મળી શકશે. જનતામાં ઊંડાણપૂર્વક આયુષ પહોંચાડવા માટે તેના પોતાના પ્રમાણપત્ર અભ્યાસક્રમો તૈયાર કરવાનો તેને સૂચિત આદેશ રહેશે અને દેશના લોકો જેનો સામનો કરી રહ્યા છે તેવા જાહેર આરોગ્યના પડકારોને પહોંચી વળવા આયુર્વેદની અકળ સંભાવનાઓ બહાર લાવવાની ક્ષમતા મળશે. આ દરજ્જાથી સંસ્થાને આયુર્વેદમાં ત્રીસ્તરીય સંભાળ વિકસાવવામાં અને આયુર્વેદને સમકાલીન વેગ આપવા માટે આંતર-શિસ્ત સહયોગ સુનિશ્ચિત કરવામાં મદદ કરશે.
ઈન્ડિયા ભૂટાન સેટેલાઇટ એ ભૂટાનના લોકો સાથેના આપણા વિશેષ સંબંધોનો પુરાવો છે: પ્રધાનમંત્રી શ્રી

પ્રધાનમંત્રી શ્રી નરેન્દ્ર મોદીએ કહ્યું છે કે ભારત ભૂટાન સેટેલાઇટ એ ભૂટાનના લોકો સાથેના આપણા વિશેષ સંબંધોનો પુરાવો છે. શ્રી મોદીએ સંયુક્ત રીતે વિકસિત આ ઉપગ્રહના સફળ પ્રક્ષેપણ પર માહિતી પ્રૌદ્યોગિકી અને ટેલિકોમ વિભાગ (
પ્રધાનમંત્રી છઠ્ઠી માર્ચે પુણેની મુલાકાત લેશે અને પુણે મેટ્રો રેલ પ્રોજેક્ટનું ઉદ્ઘાટન કરશે

પ્રધાનમંત્રી શ્રી નરેન્દ્ર મોદી છઠ્ઠી માર્ચ 2022ના રોજ પુણેની મુલાકાત લેશે અને પુણે મેટ્રો રેલ પ્રોજેક્ટનું ઉદ્ઘાટન કરશે. તેઓ વિવિધ વિકાસ યોજનાઓનું ઉદ્ઘાટન અને શિલાન્યાસ પણ કરશે. સવારે લગભગ 11 વાગ્યે, પ્રધાનમંત્રી પૂણે મ્યુનિસિપલ કોર્પોરેશનના પરિસરમાં શ્રી છત્રપતિ શિવાજી મહારાજની પ્રતિમાનું અનાવરણ કરશે. પ્રતિમા 1850 કિગ્રા ગન મેટલથી બનેલી છે અને લગભગ 9.5 ફૂટ ઊંચી છે. પ્રધાનમંત્રી સવારે 11:30 વાગ્યે પુણે મેટ્રો રેલ પ્રોજેક્ટનું ઉદ્ઘાટન કરશે. આ પ્રોજેક્ટ પુણેમાં શહેરી ગતિશીલતા માટે વિશ્વ કક્ષાનું ઈન્ફ્રાસ્ટ્રક્ચર પૂરું પાડવાનો પ્રયાસ છે. 24મી ડિસેમ્બર 2016ના રોજ પ્રધાનમંત્રી દ્વારા પ્રોજેક્ટનો શિલાન્યાસ પણ કરવામાં આવ્યો હતો. પ્રધાનમંત્રી કુલ 32.2 કિમીના પુણે મેટ્રો રેલ પ્રોજેક્ટના 12 કિમીના પટનું ઉદ્ઘાટન કરશે. આ સમગ્ર પ્રોજેક્ટ કુલ રૂ. 11,400 કરોડથી વધુના ખર્ચે બનાવવામાં આવી રહ્યો છે. તેઓ ગરવારે મેટ્રો સ્ટેશન ખાતે પ્રદર્શનનું ઉદ્ઘાટન અને નિરીક્ષણ પણ કરશે અને ત્યાંથી આનંદનગર મેટ્રો સ્ટેશન સુધી મેટ્રો રાઈડ કરશે. બપોરે લગભગ 12 વાગ્યે, પ્રધાનમંત્રી બહુવિધ વિકાસલક્ષી પ્રોજેક્ટનો શિલાન્યાસ કરશે અને ઉદ્ઘાટન કરશે. તેઓ મુલા-મુથા નદીના પ્રોજેક્ટના કાયાકલ્પ અને પ્રદૂષણ નિવારણનો શિલાન્યાસ પણ કરશે. રૂ. 1080 કરોડ કરતાં વધુના પ્રોજેક્ટ ખર્ચે નદીના 9 કિમી પટમાં કાયાકલ્પ કરવામાં આવશે. તેમાં નદીના કિનારે સંરક્ષણ, ઇન્ટરસેપ્ટર ગટર નેટવર્ક, જાહેર સુવિધાઓ, બોટિંગ પ્રવૃત્તિ વગેરે જેવા કામો સામેલ હશે. મુલા-મુથા નદી પ્રદૂષણ નિવારણ પ્રોજેક્ટ રૂ. 1470 કરોડથી વધુના ખર્ચે "વન સિટી વન ઓપરેટર" ના ખ્યાલ પર અમલમાં મૂકવામાં આવશે. પ્રોજેક્ટ હેઠળ કુલ 11 સુએજ ટ્રીટમેન્ટ પ્લાન્ટ બનાવવામાં આવશે, જેની સંયુક્ત ક્ષમતા લગભગ 400
કેરળના પારાબુરમાં અગ્નિ દૂર્ઘટના બાદ કોલ્લમની યાત્રા કરવા અને સ્થિતિની માહિતી લીધા પછી પ્રધાનમંત્રીના સંબોધનનો મૂળપાઠ

આજની જે દુર્ઘટના છે, તે ઘણી દુઃખદાયક છે. કોઈ કલ્પના નથી કરી શકતું કે મૃત્યુ આ પ્રકારથી આવી શકે છે અને આટલી મોટી સંખ્યામાં ગંભીરરૂપથી ઈજાગ્રસ્ત લોકો…. મેં આજે જ્યાં દૂર્ઘટના થઈ, તે સ્થળ જોયું, એ મંદિરમાં ગયો હતો. કોલ્લમની હોસ્પિટલમાં ગયો, અહીં મુખ્યમંત્રીજી સાથે વાત થઈ છે, જે પરિવારોએ પોતાના સ્વજનો ગુમાવ્યા છે તેમના પ્રત્યે મારી સંવેદના છે, જેને ઈજા થઈ છે તેઓ સ્વસ્થ થાય, એ મારી ઈશ્વરને પ્રાર્થના છે. મેં મુખ્યમંત્રીને કહ્યું છે કે જે ગંભીર દર્દી છે તેમને જો મુંબઈ દિલ્હી ક્યાંય પણ ખસેડવા હોય તો ભારત સરકાર તેની વ્યવસ્થા કરશે. ભારત સરકાર પૂરી રીતે આ સંકટની ઘડીમાં કેરળની સાથે છે, દુઃખી પરિવારોની સાથે છે. દૂર્ઘટના એટલી ભયંકર છે જેને શબ્દોમાં દર્શાવવી ખૂબ મુશ્કેલ છે. બસો બસો મીટર સુધી લોકો ઈજાગ્રસ્ત થયા છે. હમણાં મને ડૉક્ટર જણાવી રહ્યા હતા કે કેટલાક ધડાકા તો એવા હતા કે શરીર અને માથા ક્યાંક ક્યાંક અલગ થઈ ગયા. કેટલી ભયંકર દૂર્ઘટના હશે તેનો હું અંદાજ લગાવી શકું છું. પરંતુ ભારત સરકાર પૂરી રીતે આ દુઃખની ઘડીમાં કેરળની સાથે, દુઃખી પરિવારોની સાથે છે અને એ પરિવારોને, કેરળની જનતાની સાથે રહીને પૂરી મદદ કરશે.
પ્રધાનમંત્રીએ “ચંદ્રશેખર – ધ લાસ્ટ આઇકન ઑફ આઇડિયોલોજિકલ પોલિટિક્સ” પુસ્તકનું વિમોચન કર્યું

પ્રધાનમંત્રી શ્રી નરેન્દ્ર મોદીએ આજે ‘ચંદ્રશેખર – ધ લાસ્ટ આઇકન ઑફ આઇડિયોલોજિકલ પોલિટિક્સ’ પુસ્તકનું વિમોચન કર્યું હતું. આ પુસ્તક રાજ્યસભાના ઉપાધ્યક્ષ શ્રી હરિવંશ અને શ્રી રવિ દત્ત વાજપેયી દ્વારા લખવામાં આવ્યું છે. પુસ્તક વિમોચન સમારંભનું આયોજન બાલયોગી ઓડિટોરિયમ, સંસદ પુસ્તકાલય ભવનમાં કરવામાં આવ્યું હતું. પ્રધાનમંત્રીએ પુસ્તકની પ્રથમ નકલ ઉપરાષ્ટ્રપતિ શ્રી એમ. વેંકૈયા નાયડૂને ભેટ કરી હતી. આ પ્રસંગે પ્રધાનમંત્રીએ જણાવ્યું હતું કે આજની રાજનીતિના સંદર્ભમાં એક વાત ખાસ ઉલ્લેખનીય છે કે, ભૂતપૂર્વ પ્રધાનમંત્રી ચંદ્રશેખરજીના નિધનના 12 વર્ષ પછી પણ તેમના વિચારો આપણને માર્ગદર્શન આપી રહ્યા છે અને હંમેશની જેમ જીવંત છે. શ્રી હરિવંશને આ પુસ્તક લખવા બદલ અભિનંદન પાઠવતા પ્રધાનમંત્રીએ શ્રી ચંદ્રશેખરની સાથે સંકળાયેલી કેટલીક યાદો અને તેમની સાથે થયેલી તેમની વાતચીતોના કેટલાક પ્રસંગો વાગોળ્યા હતા. તેમણે જ એક ઘટના યાદ કરતા રહ્યું કે પહેલી વખત 1977માં તેઓ ચંદ્રશેખરજીને મળ્યા હતા. તેઓ ભૂતપૂર્વ ઉપરાષ્ટ્રપતિ ભૈરોસિંહ શેખાવત સાથે મુસાફરી કરી રહ્યા હતા અને દિલ્હી એરપોર્ટ પર શ્રી ચંદ્રશેખરજી સાથે મુલાકાત થઇ હતી. તેમણે કહ્યું કે બંને રાજનેતાઓ વચ્ચે રાજકીય વિચારધારામાં અંતર હોવા છતાં નીકટના સંબંધો હતા. પ્રધાનમંત્રીએ યાદ કરતા કહ્યું હતું કે શ્રી ચંદ્રશેખરજી, શ્રી અટલ બિહારી વાજપેયીને “ગુરુજી” કહીને બોલાવતા હતા. તેમણે ચંદ્રશેખરજી અંગે કહ્યું કે તેઓ એક સિદ્ધાંતવાદી વ્યક્તિ હતા જેઓ પોતાના સમયની મજબૂત રાજકીય પાર્ટીનો વિરોધ કરવામાં પણ જરાય અચકાયા નહોતા કારણ કે તેઓ કેટલીક બાબતો પર તે રાજકીય પાર્ટી સાથે અસહમત હતા. પ્રધાનમંત્રીએ કહ્યું કે મોહન ધારિયાજી અને જ્યોર્જ ફર્નાન્ડિઝ જેવા રાજકીય નેતાઓ ચંદ્રશેખરજીને ખૂબ જ આદર આપતા હતા. શ્રી નરેન્દ્ર મોદીએ ચંદ્રશેખરજી સાથે પોતાની અંતિમ મુલાકાત પણ યાદ કરી હતી. તેમણે કહ્યું કે ભૂતપૂર્વ પ્રધાનમંત્રી બીમાર હતા ત્યારે તેમણે ટેલિફોન પર વાત કરી હતી જ્યારે પણ તેઓ દિલ્હી આવે ત્યારે તેમને મુલાકાત કરવાનું આમંત્રણ આપ્યું હતું. તે વાતચીતમાં ચંદ્રશેખરજીએ ગુજરાતના વિકાસ અંગે પૂછપરછ કરી હતી અને બીજા ઘણા રાષ્ટ્રીય મુદ્દાઓ પર તેમણે પોતાના વિચારો વ્યક્ત કર્યા હતા. પ્રધાનમંત્રીએ તેમના વિચારોની સ્પષ્ટતા, લોકો માટે પોતાની પ્રતિબદ્ધતા અને લોકશાહીના સિદ્ધાંતો પ્રત્યે સમર્પણની ભાવનાની પ્રશંસા કરી હતી. પ્રધાનમંત્રી શ્રી નરેન્દ્ર મોદીએ ખેડૂતો, ગરીબો અને હાંસિયામાં ધકેલાઇ ગયેલા લોકો માટે શ્રી ચંદ્રશેખરજી દ્વારા કરવામાં આવેલી ઐતિહાસિક પદયાત્રાને પણ યાદ કરી હતી. પ્રધાનમંત્રી શ્રી નરેન્દ્ર મોદીએ કહ્યું હતું કે, આપણે એ સમયે તેઓ જેના હકદાર હતા એ સન્માન આપી શક્યા નહોતા તે ઘણી દુર્ભાગ્યપૂર્ણ બાબત છે. પ્રધાનમંત્રીએ કહ્યું કે એવા લોકોની એક ટોળકી છે જેમણે ડૉ. આંબેડકર અને સરદાર પટેલ સહિત કેટલાક મહાન ભારતીય નેતાઓની ખરાબ છબી ઉભી કરવાનો પ્રયાસ કર્યો છે. તેમણે ખાસ ભાર મૂકતા કહ્યું કે, તમામ ભૂતપૂર્વ પ્રધાનમંત્રીઓનું એક સંગ્રહાલય દિલ્હીમાં બનાવવામાં આવશે. તેમણે ભૂતપૂર્વ પ્રધાનમંત્રીઓના પરિવારજનોને તે પ્રધાનમંત્રીઓના જીવન અને ઉત્કૃષ્ટ કાર્યોના વિવિધ પાસાઓ આપવાનો અનુરોધ કર્યો હતો. તેમણે કહ્યું હતું કે, દેશને રાજકીય અસ્પૃશ્યતાથી અલગ એક નવી રાજકીય સંસ્કૃતિની જરૂર છે. લોકસભાના અધ્યક્ષ શ્રી ઓમ બિરલા, રાજ્યસભાના ઉપાધ્યક્ષ શ્રી હરિવંશ અને રાજ્યસભામાં વિપક્ષના નેતા શ્રી ગુલામ નબી આઝાદ આ પ્રસંગે ઉપસ્થિત રહ્યા હતા અને તેમણે ઉપસ્થિત લોકોને સંબોધિત કર્યા હતા.
સેન્ટ્રલ એગ્રીકલ્ચર યુનિવર્સિટી એક્ટ, 1992માં સુધારાને કેન્દ્રીય મંત્રીમંડળની બહાલી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રીય મંત્રીમંડળે સેન્ટ્રલ એગ્રીકલ્ચર યુનિવર્સિટી (સીએયુ) એક્ટ, 1992માં નાગાલેન્ડ રાજ્યને ઈમ્ફાલના સીએયુ અધિકારક્ષેત્ર હેઠળ સામેલ કરવા માટે કલમોમાં જરૂરી સુધારા કરવાને મંજૂરી આપી છે. નાગાલેન્ડ રાજ્યના ઈમ્ફાલના સેન્ટ્રલ એગ્રીકલ્ચર યુનિવર્સિટી અધિકારક્ષેત્ર હેઠળ સમાવેશ બાદ નાગાલેન્ડમાં કોલેજ ઑફ વેટરિનરી સાયન્સીઝ પશુપાલનના ક્ષેત્રે અત્યંત આવશ્યક વ્યાવસાયિક માનવશક્તિનું સર્જન કરી શકશે, જે પ્રદેશના સામાજિક-આર્થિક વિકાસમાં મદદરૂપ થશે. નવી કોલેજ ખેડૂતોને નવી પદ્ધતિઓથી વાકેફ કરવામાં પણ મદદગાર બનશે, જેનાથી નાગાલેન્ડ રાજ્યમાં ઉત્પાદન અને સ્થાનિક પશુઓની ઉત્પાદકતા વધશે. કાયદામાં કરાયેલો આ સુધારો નાગાલેન્ડને મણિપુર સીએયુનો લાભ મેળવવામાં પણ સહાયરૂપ બનશે, જે દેશના સમગ્ર ઉત્તર-પૂર્વ વિસ્તાર માટે સ્થાપવામાં આવી છે.
પ્રધાનમંત્રી 20 અને 21 જૂનના રોજ કર્ણાટકની મુલાકાત લેશે

પ્રધાનમંત્રી શ્રી નરેન્દ્ર મોદી 20 અને 21 જૂન 2022ના રોજ કર્ણાટકની મુલાકાતે રહેશે. 20 જૂનના રોજ બપોરે લગભગ 12.30 કલાકે પ્રધાનમંત્રી ઇન્ડિયન ઇન્સ્ટિટ્યુટ ઓફ સાયન્સ (
મંત્રીમંડળે જમ્મુ અને કાશ્મીર પુનર્ગઠન કાયદો, 2019ની જોગવાઈઓના અમલમાં મુશ્કેલીઓ દૂર કરવા ભારતનાં રાષ્ટ્રપતિએ બહાર પાડેલા આદેશ માટે પૂર્વોત્તર મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારતીય રાષ્ટ્રપતિએ જમ્મુ અને કાશ્મીર પુનર્ગઠન ધારા, 2019ની કલમ 103 હેઠળ જાહેર કરેલા આદેશને પૂર્વોત્તર મંજૂરી આપી હતી. આ આદેશનો ઉદ્દેશ ભારત સરકારનાં (કાર્યવાહી કરવાના) નિયમો, 1961ના નિયમના નિયમ 12 મુજબ કાયદાની જોગવાઈઓનો અમલ કરવાથી ઊભી થતી મુશ્કેલીને દૂર કરવાનો છે. જાહેરનામું બહાર પાડવાથી કેન્દ્રશાસિત પ્રદેશ જમ્મુ અને કાશ્મીર તથા કેન્દ્રશાસિત પ્રદેશ લદ્દાખનાં ચોક્કસ કાયદાઓના અમલમાં ધારાની જોગવાઈઓની અસરથી ઊભી થતી મુશ્કેલીઓ દૂર થશે.
પ્રધાનમંત્રીએ રાષ્ટ્રીય માનવાધિકાર પંચનાં રજતજયંતિ સમારંભને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં રાષ્ટ્રીય માનવાધિકાર પંચ (એનએચઆરસી)નાં રજતજયંતિ સમારંભને સંબોધન કર્યું હતું. પ્રધાનમંત્રીએ કહ્યું હતું કે, છેલ્લાં અઢી દાયકાઓમાં એનએચઆરસીએ વંચિતો અને શોષિતોનો અવાજ બનીને રાષ્ટ્રનિર્માણમાં યોગદાન આપ્યું છે. તેમણે જણાવ્યું હતું કે, માનવાધિકારોનું રક્ષણ આપણી સંસ્કૃતિનું એક મહત્ત્વપૂર્ણ અંગ છે. પ્રધાનમંત્રીએ કહ્યું હતું કે, આઝાદી પછી સ્વતંત્ર અને નિષ્પક્ષ ન્યાય વ્યવસ્થા, સક્રિય મીડિયા, સક્રિય નાગરિક સમાજ અને એનએચઆરસી જેવા સંગઠનો માનવાધિકારોનું રક્ષણ કરવા માટે બનાવવામાં આવ્યાં હતાં. પ્રધાનમંત્રીએ કહ્યું હતું કે, માનવાધિકાર ફક્ત એક સૂત્ર ન હોવું જોઈએ, પણ આપણાં ચારિત્ર્યનો ભાગ બનવો જોઈએ, છેલ્લાં ચાર વર્ષ અથવા એ અગાઉ ગરીબોનું જીવન ધોરણ સુધારવા માટે અનેક ગંભીર પ્રયાસો કરવામાં આવ્યાં છે, સરકારે સંપૂર્ણ ધ્યાન એ સુનિશ્ચિત કરવા લગાવવું જોઈએ કે મનુષ્યની મૂળભૂત જરૂરિયાતો સુધી તમામ ભારતીયોની પહોંચ હોય. આ સંદર્ભમાં તેમણે બેટી બચાઓ, બેટી પઢાઓ; સુગમ્ય ભારત અભિયાન; પ્રધાનમંત્રી આવાસ યોજના; ઉજ્જવલા યોજના અને સૌભાગ્ય યોજનાની ઉપલબ્ધિઓ અને આ યોજનાઓનાં પરિણામ સ્વરૂપે લોકોનાં જીવનમાં આવેલા ફેરફારોનો ઉલ્લેખ કર્યો હતો. તેમણે કહ્યું હતું કે, 9 કરોડથી વધારે શૌચાલયોનાં નિર્માણમાં કરોડો ગરીબ લોકો માટે સ્વચ્છ અને પ્રતિષ્ઠિત જીવન સુનિશ્ચિત થયું છે. તેમણે તાજેતરમાં આયુષ્માન ભારત અંતર્ગત શરૂ થયેલી સ્વાસ્થ્ય બાંહેધરી યોજના – પીએમજેએવાયનો ઉલ્લેખ કર્યો હતો. પ્રધાનમંત્રીએ કેન્દ્ર સરકારની નાણાકીય સર્વસમાવેશક પહેલોની પણ ચર્ચા કરી હતી. તેમણે કહ્યું હતું કે, મુસ્લિમ મહિલાઓને ત્રણ તલાકથી રાહત આપતો કાયદો પણ લોકોનાં મૂળભૂત અધિકાર પ્રદાન કરવાની શ્રેણીમાં ઉઠાવેલું એક પગલું છે. પ્રધાનમંત્રીએ ન્યાય વ્યવસ્થા સુધી પહોંચ સરળ બનાવવા માટે ઈ-અદાલતોની સંખ્યામાં વધારો અને રાષ્ટ્રીય ન્યાયિક ડેટા ગ્રિડને મજબૂત કરવા જેવા પગલાંઓને ઉલ્લેખ કર્યો હતો. પ્રધાનમંત્રીએ કહ્યું હતું કે, આ પહેલોની સફળતા જનભાગીદારીને કારણે સંભવ થઈ છે, માનવાધિકારો પ્રત્યે જાગૃતિની સાથે નાગરિકોને પોતાનાં ફરજો અને જવાબદારીઓ પ્રત્યે જાગૃત થવું જોઈએ, જે લોકો પોતાની જવાબદારીઓ સમજે છે, તેઓ અન્ય નાગરિકોનાં અધિકારોનું સન્માન કેવી રીતે કરી શકાય એ જાણે છે. પ્રધાનમંત્રીએ કહ્યું હતું કે, સતત વિકાસ ઉદ્દેશો હાંસલ કરવા માટે એનએચઆરસીની ભૂમિકા મહત્ત્વપૂર્ણ છે.
મંત્રીમંડળે પંજાબમાં રાવી નદી પર શાહપુરકંડી ડેમ (રાષ્ટ્રીય પ્રોજેક્ટ)ના અમલીકરણને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે બેઠકે આજે પંજાબની રાવી નદી પરના શાહપુરકંડી ડેમ પ્રોજેક્ટના અમલીકરણની મંજૂરી આપી દીધી છે. તે માટે 2018-19થી લઈને 2022-23 સુધી પાંચ વર્ષ માટે 485.38 કરોડ રૂપિયાની (સિંચાઈ ઘટકો માટે) કેન્દ્રીય સહાયતા પૂરી પાડવામાં આવશે. આ પરિયોજનાના અમલીકરણથી રાવી નદીના પાણીની માત્રાને ઘટાડવામાં સહાયતા મળશે કે જે વર્તમાન સમયમાં માધોપૂરી હેડવર્કસ થઈને પાકિસ્તાનમાં વહી જાય છે. વિગતો: • આ પરિયોજના પૂર્ણ થવાથી પંજાબ રાજ્યમાં 5000 હેક્ટર અને જમ્મુ કાશ્મીર રાજ્યમાં 32,173 હેક્ટર જમીન પર સિંચાઈની સુવિધા પ્રાપ્ત થશે. • શાહપુરકુંડી ડેમ પરિયોજના માટે કેન્દ્રીય સહાયતા માટેનું નાણાભંડોળ
ગુજરાતનાં એકતા નગરમાં પર્યાવરણ મંત્રીઓની રાષ્ટ્રીય પરિષદમાં પ્રધાનમંત્રીનાં સંબોધનનો મૂળપાઠ

ગુજરાતના લોકપ્રિય મુખ્યમંત્રી શ્રી ભૂપેન્દ્રભાઈ પટેલ, કેન્દ્રીય મંત્રીમંડળના મારા સહયોગી શ્રી ભૂપેન્દ્ર યાદવજી, શ્રી અશ્વિની ચૌબેજી, રાજ્યોમાંથી પધારેલા તમામ મંત્રીઓ, કેન્દ્ર અને રાજ્ય સરકારના તમામ અધિકારીઓ, અન્ય મહાનુભાવો, સન્નારીઓ અને સજ્જનો. આ રાષ્ટ્રીય સંમેલનમાં અને ખાસ કરીને એકતા નગરમાં આપ સૌનું સ્વાગત છે. હું એકતા નગરમાં આ રાષ્ટ્રીય પરિષદને પોતાનામાં જ મહત્વપૂર્ણ માનું છું. આપણે વનની વાત કરીએ, આપણા આદિવાસી ભાઈ-બહેનોની વાત કરીએ, આપણે વન્ય જીવનની વાતો કરીએ, જળ સંરક્ષણની ચર્ચા કરીએ, આપણે પ્રવાસનની વાત કરીએ, આપણે પ્રકૃતિ અને પર્યાવરણ અને વિકાસની વાતો કરીએ, એક રીતે એકતા નગરનો જે સંપૂર્ણ વિકાસ થયો છે તે પોતાનામાં જ આ સંદેશ આપે છે, વિશ્વાસ જન્માવે છે કે વન અને પર્યાવરણ ક્ષેત્ર માટે આજે એકતા નગર એક તીર્થક્ષેત્ર બની ગયું છે. આપ પણ આ જ ક્ષેત્ર સાથે જોડાયેલા મંત્રીઓ અને અધિકારીઓ આવ્યા છો. હું ઇચ્છીશ કે એકતા નગરમાં તમે જે પણ સમય વિતાવશો, તે બારીકાઈઓનું જરૂરથી અવલોકન કરજો જેમાં પર્યાવરણ પ્રત્યે, આપણા આદિવાસી સમાજ પ્રત્યે, આપણા વન્યજીવો પ્રત્યે કેટલી સંવેદનશીલતા સાથે કાર્ય રચના કરવામાં આવી છે, નિર્માણ કાર્ય થયું છે અને ભવિષ્યમાં, દેશના અનેક ખૂણામાં વન પર્યાવરણની રક્ષા કરવાની સાથે સાથે વિકાસના માર્ગ પર ઝડપથી આગળ વધી શકાય છે, એનું તમને તેમાંથી ઘણું બધું અહીં જોવા-સમજવા મળશે. સાથીઓ, આપણે એવા સમયે મળી રહ્યા છીએ જ્યારે ભારત અમૃતકાલનાં આગામી ૨૫ વર્ષ માટે નવાં લક્ષ્યો નિર્ધારિત કરી રહ્યું છે. મને વિશ્વાસ છે કે, તમારા પ્રયાસોથી પર્યાવરણની રક્ષા કરવામાં પણ મદદ મળશે અને ભારતનો વિકાસ પણ એટલી જ તેજ ગતિએ થશે. સાથીઓ, આજનું નવું ભારત, નવી વિચારસરણી, નવા અભિગમ સાથે આગળ વધી રહ્યું છે. આજે ભારત ઝડપથી વિકસતું અર્થતંત્ર પણ છે અને તેની ઇકોલોજીને નિરંતર મજબૂત પણ કરી રહ્યું છે. આપણાં વન આવરણમાં વધારો થયો છે અને વેટલેન્ડ્સનો અવકાશ પણ ઝડપથી વધી રહ્યો છે. આપણે દુનિયાને બતાવ્યું છે કે પુનઃપ્રાપ્ય ઊર્જાના મામલે આપણી ઝડપ અને આપણું પ્રમાણ એવું છે કે ભાગ્યે જ કોઇ એનો મુકાબલો કરી શકે. આંતરરાષ્ટ્રીય સૌર ગઠબંધન હોય, આપત્તિને અનુકૂળ માળખાગત સુવિધા માટેનું ગઠબંધન (
પ્રધાનમંત્રીએ ખ્વાજા મોઇનુદ્દીન ચિશ્તીના ઉર્સ પર અજમેર શરીફ દરગાહ ખાતે ચાદર અર્પણ કરી

પ્રધાનમંત્રી શ્રીએ ચાદર અર્પણ કરી જે ખ્વાજા મોઇનુદ્દીન ચિશ્તીના ઉર્સ પર અજમેર શરીફ દરગાહ પર ચઢાવવામાં આવશે. પ્રધાનમંત્રીએ ટ્વિટ કર્યું: "ખ્વાજા મોઇનુદ્દીન ચિશ્તીના ઉર્સ પર અજમેર શરીફ દરગાહ પર ચાદર ચઢાવવામાં આવશે."
પ્રધાનમંત્રી વિવિધ સરકારી યોજનાઓના આદિવાસી લાભાર્થીઓ સાથેની વાતચીતનો વીડિયો શેર કર્યો

પ્રધાનમંત્રી શ્રી નરેન્દ્ર મોદીએ વિવિધ સરકારી યોજનાઓના આદિવાસી લાભાર્થીઓ સાથેની વાતચીતનો વીડિયો શેર કર્યો છે. પ્રધાનમંત્રીએ ટ્વીટ કર્યું; "વિવિધ સરકારી યોજનાઓના આદિવાસી લાભાર્થીઓ સાથે વાર્તાલાપ કર્યા પછી મને ખૂબ આનંદ થયો. છેલ્લાં કેટલાંક વર્ષોમાં, તેમની 'ઇઝ ઑફ લિવિંગ' વધારવામાં આવી છે. જુઓ આ વિડિયો…"
શ્રી ગણપતિ સચ્ચિદાનંદ સ્વામીજીના 80મા જન્મદિવસની ઉજવણી પ્રસંગે પ્રધાનમંત્રીની ટિપ્પણી

પ્રધાનમંત્રી શ્રી નરેન્દ્ર મોદીએ આજે શ્રી ગણપતિ સચ્ચિદાનંદ સ્વામીજીના 80મા જન્મદિવસની ઉજવણી પ્રસંગે વીડિયો સંદેશાના માધ્યમથી સંબોધન આપ્યું હતું. પ્રધાનમંત્રીએ શ્રી ગણપતિ સચ્ચિદાનંદ સ્વામીજી અને તેમના અનુયાયીઓને આ પાવન પ્રસંગે શુભેચ્છાઓ પાઠવી હતી. સંતો અને વિશેષ અતિથિઓ દ્વારા ‘હનુમંત દ્વાર’ પ્રવેશ કમાનના સમર્પણની પણ શ્રી મોદીએ નોંધ લીધી હતી. શાસ્ત્રોનો સંદર્ભ ટાંકીને પ્રધાનમંત્રીએ જણાવ્યું હતું કે, શ્રી ગણપતિજી સચ્ચિદાનંદ સ્વામીજીનું જીવન એ વાતનું જીવંત ઉદાહરણ છે કે, સંતો માનવજાતના કલ્યાણ માટે છે અને તેમનું જીવન સામાજિક ઉત્કર્ષ તેમજ માનવ કલ્યાણ સાથે જોડાયેલું છે. દત્ત પીઠમાં આધ્યાત્મિકતાની સાથે સાથે આધુનિકતાનું જતન કરવામાં આવે છે તે બાબતે પ્રધાનમંત્રીએ સંતોષની લાગણી વ્યક્ત કરી હતી. તેમણે આ સંદર્ભમાં 3
પ્રધાનમંત્રી મોદીએ ‘ગતિશક્તિ’ના વિઝન પર પોસ્ટ-બજેટ વેબિનારને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે, ગતિશક્તિના વિઝન અને કેન્દ્રીય બજેટ 2022 સાથે તેના સંકલન પર એક વેબિનારને સંબોધન કર્યું. પ્રધાનમંત્રી દ્વારા સંબોધિત પોસ્ટ બજેટ વેબિનારની શ્રેણીમાં આ છઠ્ઠો વેબિનાર છે. પ્રધાનમંત્રી કહ્યું કે આ વર્ષના બજેટે 21મી સદીમાં ભારતના વિકાસની ગતિ (ગતિશક્તિ) નક્કી કરી છે. ‘ઇન્ફ્રાસ્ટ્રક્ચર આધારિત વિકાસ’ની આ દિશા આપણા અર્થતંત્રની મજબૂતાઈમાં અસાધારણ વધારા તરફ દોરી જશે અને રોજગારની ઘણી નવી શક્યતાઓ ઊભી કરશે, એમ તેમણે જણાવ્યું હતું. પ્રધાનમંત્રીએ, પ્રોજેક્ટ પૂર્ણ કરવાની પરંપરાગત રીતોમાં હિતધારકો વચ્ચે સંકલનના અભાવને રેખાંકિત કર્યો. આ વિવિધ સંબંધિત વિભાગો વચ્ચે સ્પષ્ટ માહિતીના અભાવને કારણે હતું. પીએમ ગતિશક્તિના કારણે હવે દરેક વ્યક્તિ સંપૂર્ણ માહિતી સાથે પોતાની યોજના બનાવી શકશે. આનાથી દેશના સંસાધનોનો મહત્તમ ઉપયોગ પણ થશે”,એમ તેમણે ઉમેર્યું. પ્રધાનમંત્રીએ સરકાર જે સ્તરે માળખાકીય વિકાસ કરી રહી છે તેના પર ભાર મૂકીને પ્રધાનમંત્રી ગતિશક્તિની જરૂરિયાત પર ભાર મૂક્યો હતો. "વર્ષ 2013-14માં, ભારત સરકારનો સીધો મૂડી ખર્ચ લગભગ અઢી લાખ કરોડ રૂપિયા હતો, જે વર્ષ 2022-23માં વધીને સાડા સાત લાખ કરોડ રૂપિયા થઈ ગયો છે",એવી પ્રધાનમંત્રીએ માહિતી આપી હતી. . “ઇન્ફ્રાસ્ટ્રક્ચર પ્લાનિંગ, ઇમ્પ્લીમેન્ટેશન અને મોનિટરિંગને પીએમ ગતિ-શક્તિ તરફથી નવી દિશા મળશે. આનાથી પ્રોજેક્ટના સમય અને ખર્ચમાં પણ ઘટાડો થશે,”એમ તેમણે ઉમેર્યું. શ્રી મોદીએ કહ્યું, “સહકારી સંઘવાદના સિદ્ધાંતને મજબૂત બનાવતા, અમારી સરકારે આ વર્ષના બજેટમાં રાજ્યોની સહાય માટે એક લાખ કરોડ રૂપિયાની જોગવાઈ કરી છે. રાજ્ય સરકારો આ રકમનો ઉપયોગ મલ્ટિમોડલ ઈન્ફ્રાસ્ટ્રક્ચર અને અન્ય ઉત્પાદક સંપત્તિઓ પર કરી શકશે.” તેમણે દુર્ગમ પહાડી વિસ્તારોમાં કનેક્ટિવિટી સુધારવા માટે નેશનલ રોપવે ડેવલપમેન્ટ પ્રોગ્રામ અને આ સંબંધમાં નોર્થ-ઈસ્ટ માટે પ્રધાનમંત્રી વિકાસ પહેલ (
આયુષમાન ભારત ડિજિટલ મિશન પર ઉદાર શબ્દો માટે પ્રધાનમંત્રીએ બિલ ગેટ્સનો આભાર માન્યો

પ્રધાનમંત્રી શ્રી નરેન્દ્ર મોદીએ આયુષમાન ભારત ડિજિટલ મિશન પર ઉદાર શબ્દો માટે બિલ ગેટ્સનો આભાર માન્યો હતો. બિલ ગેટ્સના એક ટ્વીટના જવાબમાં પ્રધાનમંત્રીએ કહ્યું, “આયુષમાન ભારત ડિજિટલ મિશન પર ઉદાર શબ્દો માટે @
મંત્રીમંડળે પુર્વોત્તર પરિષદના પુનર્ગઠનને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે પૂર્વોત્તર ક્ષેત્રના વિકાસ મંત્રાલય દ્વારા કેન્દ્રીય ગૃહમંત્રીને નોર્થ ઈસ્ટર્ન કાઉન્સિલ (એનઇસી)ના કાર્યાધ્યક્ષ તરીકે નિમણુંક કરવા માટેની તથા તમામ આઠ રાજ્યોના રાજ્યપાલ અને મુખ્યમંત્રીઓને તેના સભ્ય તરીકે નિમવાની દરખાસ્તને મંજૂરી આપી છે. કેબિનેટે પૂર્વોત્તર ક્ષેત્રના વિકાસ મંત્રાલયના રાજ્યમંત્રી (સ્વતંત્ર હવાલો)ને પરિષદના ઉપાધ્યક્ષ તરીકે નિમણુંકને પણ મંજૂરી આપી છે. અસરઃ પૂર્વોત્તર પરિષદ કેન્દ્ર અને રાજ્ય સરકાર મારફતે વિવિધ પરિયોજનાઓ હાથ ધરે છે. નવી વ્યવસ્થા હેઠળ અધ્યક્ષ તરીકે ગૃહમંત્રી અને પૂર્વોત્તર ક્ષેત્રના વિકાસ મંત્રાલયના રાજ્યમંત્રીને ઉપાધ્યક્ષ તરીકે તેમજ પૂર્વોત્તરના રાજ્યોના તમામ રાજ્યપાલો અને મુખ્યમત્રીની બનેલી પૂર્વોત્તર પરિષદ આંતર રાજ્ય બાબતોની ચર્ચા માટેનું મંચ બની રહેશે અને ભવિષ્યમાં સામાન્ય અભિગમો ધ્યાનમા લેવા માટે વધુ ઘનિષ્ઠ વિચારણા કરી શકશે. પૂર્વોત્તર પરિષદ હવે વિવિધ ક્ષેત્રીય પરિષદો દ્વારા હાથ ધરાતી કામગીરી બજાવી શકશે, જેમાં કેફી દ્રવ્યોની હેરફેર, શસ્ત્રો અને સરંજામની દાણચોરી જેવા આંતરરાજ્ય મુદ્દાઓ તથા સરહદી વિવાદ વગેરે બાબતો અંગે ચર્ચા કરશે. પૂર્વોત્તર પરિષદના પુનઃગઠનને કારણે તે પૂર્વોત્તરના રાજ્યો માટેની એક વધુ અસરકારક સંસ્થા બની રહેશે. આ પરિષદ સમયાંતરે જેમનો પ્રોજેક્ટસની યાદીમાં સમાવેશ કરાયો હોય તેવા વિવિધ પ્રોજેક્ટસ અથવા તો યોજનાઓની સમીક્ષા હાથ ધરશે અને આ પ્રોજેક્ટસ બાબતે રાજ્યો વચ્ચે સંકલન માટેના અસરકારક પગલાંની ભલામણ કરશે. આ પરિષદને કેન્દ્ર સરકારે જે કોઈ સત્તાઓ સોંપી હોય તેવી સત્તાઓનો ઉપયોગ કરી શકશે. પૂર્વભૂમિકા: પૂર્વોત્તર પરિષધ અધિનિયમ 1971 હેઠળ, પૂર્વોત્તર પરિષદની એક મધ્યસ્થ સંસ્થા તરીકે રચના કરવામાં આવી છે, જે રાજ્યો વચ્ચે વિકાસ અને સંકલન કરવાની ભૂમિકા બજાવશે. વર્ષ 2002માં કરાયેલા સુધારા પછી પૂર્વોત્તર પરિષદ પૂર્વોત્તરના વિસ્તારો માટે પ્રાદેશિક આયોજન કરતી સંસ્થા તરીકેની ભૂમિકા બજાવે છે અને વિસ્તારના પ્રાદેશિક આયોજનની રૂપરેખા તૈયાર કરવામાં તે બે અથવા તો તેથી વધુ રાજ્યો માટે લાભદાયી હોય તેવી યોજનાઓને અગ્રતા આપે છે. ખાસ કરીને સિક્કિમના મામલે પરિષદ ચોક્કસ પ્રોજેક્ટસ અને યોજનાઓ હાથ ધરે છે.